# Parkering – Avdelingslisenser - Retningslinje

Nye retningslinjer for avdelingslisenser ble vedtatt av Foretaksledelsen 23.10.23.

Vaktlisenser og personlige lisenser skal prioriteres før ansattlisenser, og ansattlisenser prioriteres før lånelisenser.

Avdelingslisensene består av følgende typer lisenser:

## Vaktlisenser:

Innvilges på behov innmeldt fra nivå 2. Skal være tilgjengelig for ansatte som har utkallingsvakter, beredskap, tilkallingsvakter, o.l. Vaktlisenser tildeles på nærliggende områder, som hovedregel Vestre tunnelløp.

Ved behov for endringer søker N2-leder om ekstra vaktlisenser.

Nivå 2-leder sender inn søknad til 77100@helse-bergen.no som beskriver klinikkens behov.

## Lånelisenser:

Lånelisens er tilknyttet avdelingen. Lisensen skal være tilgjengelig for alle ansatte på enheten og benyttes ved sporadisk behov knyttet til driften. Ved behov pga. punktene under skal ikke lånelisenser benyttes, dette dekkes av den vanlige ansattparkeringen. [Parkering for ansatte i Helse Bergen HF på Haukelandsområdet og Sandviken sykehus.](https://handbok.helse-bergen.no/docs/pub/dok41544.htm)

Lånelisens skal ikke tildeles i publikumsareal på dagtid (Sentralblokken og Parken), men på følgende steder:

• Ulriksdal

• Utsikten/AHH

• Tilfluktsrommet

• Laboratoriebygget bak bom

• Haukelandsmyren

Avdelingene oppmuntres til å bruke sykehusets el-biler ved behov for forflytning mellom flere lokasjoner i løpet av arbeidsdagen.

Ved behov for endringer søker N2-leder om ekstra lånelisenser, ved å sende inn søknad til 77100@helse-bergen.no. Videresendes til parkeringsutvalget for vurdering

## Personlige lisenser:

Avtale om parkeringslisens for enkeltansatt, for eksempel i ansettelsesavtalen. Denne lisenstypen vil ha prioritet før tildelingskriterier for øvrige ansatte.

Det finnes to typer personlige lisenser:

1. Kontraktbaserte personlige lisenser som avdelingen betaler, som enten er søkt via nivå 2 eller forhandlet frem i arbeidskontrakten er knyttet til stillingen til den ansatte.

2. Kontraktbaserte personlige lisenser, som er forhandlet frem i kontrakt eller søkt av nivå-2 leder, men som ansatt betaler selv.

Personlige lisenser skal som hovedregel ikke tildeles i publikumsareal på dagtid (Sentralblokken og Parken) men på følgende steder:

• Ulriksdal

• Utsikten/AHH

• Tilfluktsrommet

• Laboratoriebygget bak bom

• Haukelandsmyren

Søkes om via N1 og N2.

Det er viktig å avslutte personlig parkeringslisens når noen slutter (lagt inn i sjekkliste), samt ta bort registreringsnummer fra vaktlisens og lånelisens.

Søknad om personlige lisenser sendes med følgende opplysninger:

Navn:

Stilling:

Stillingsprosent:

Tidsperiode:

Nivå 2 sender inn søknad til 77100@helse-bergen.no angående ansatts behov.

**Tilgang – system:**

Tilgang til parkering via avdelingslisenser gjøres via Sesam Sesam og Vestpark (Unum), der registreringsnummer på bilen legges inn systemet.

For avdelingslisensene må ansvarlige i hver nivå-2 enhet registrere hvilke ansatte som skal ha tilgang til å bruke vaktlisenser, lånelisenser eller personlige lisenser.

En må spesielt være oppmerksom på at dersom en enhet har vaktlisenser, vil det første kjøretøyet som kjører inn på området bli registrert.

Referanser

Interne referanser

|  |  |
| --- | --- |
| [1.8.2-01](https://kvalitet.helse-bergen.no/docs/pub/dok41544.htm) | [Parkering for ansatte i Helse Bergen HF på Haukelandsområdet og Sandviken sykehus.](https://kvalitet.helse-bergen.no/docs/pub/dok41544.htm) |

Eksterne referanser

|  |
| --- |
|   |